**Cu rugă în privire**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu rugă în privire

În ziua cea fierbinte din luna lui Cuptor

Păşeam încet, cu trudă și pasul obosit,

Iar gândul mă-ndemna cu glas stăruitor

S-ajung cât mai curând la cuibul meu dorit.

Şi iată, am zărit a mea bătrâna casă

Ce sta îngenuncheată parcă în rugă mută,

Din ziduri auzeam :"Puterile mă lasă,

Dar tu să știi, fetițo, eu nu mă dau bătută!"

Cu lacrimi am deschis portița ferecată

Legată strâns cu lanţuri şi lacăt ruginit,

Era pe-alocuri ruptă de vânturi şi de soartă,

Scrâșnea la încheieturi c-un vaiet obosit.

Când am pășit în curte cu dorul cel nespus

Bătrânul nuc din frunză a început să plângă,

Castanul meu cel falnic era demult supus,

Îşi aștepta sorocul ca timpul să-l învingă.

Cu inima-n genunchi iertare am cerut

Acestui colț de rai, ce mi-a hrănit suflarea,

Am sărutat pământul în care am crescut

Spunându-i cu iubire:Ți-am auzit chemarea!